Ísraelsher hefur hafið landhernað á Gaza gegn Hamas-samtökunum . Segir herinn þessa auknu sókn koma í kjölfar ítrekaðra flugskeytaárása frá Hamas . Fimm klukkustundavopnahléi lauk á svæðinu um hádegi í dag að íslenskum tíma . Um 230 Palestínumenn hafa nú þegar fallið í átökunum og einn Ísraelsmaður . Í frétt BBC segir að meðal þess sem verði gert í hernaðaraðgerð á jörðu niðri sé að eyðileggja göng sem Hamas-liðar nota til að komast inn í Ísrael . Ísraelsher hefur gert 1.960 loftárásir á Gaza frá 8. júlí . Hamas hafa að sama skapi skotið 1.380 eldflaugum að Ísrael . Sameinuðu þjóðirnar segja að í það minnsta 1.370 heimili hafi verið eyðilögð í árásunum á Gaza og að 18 þúsund manns hafi þurft að yfirgefa heimili sín .